Ergas Leps

Ergas Leps (sündinud 25. augustil 1939 PärnusPärnu Linnavalitsuse perekonnaregistri 29. köide; 1926–1949. Eesti Rahvusarhiiv, RA EAA.5482.3.310. Lk 270) on eesti rahvusest Kanada keskmaajooksja.

Tema pere põgenes septembris 1944 Rootsi. Juulis 1950 emigreeruti kalalaevaga Göran Rootsist Kanadasse.

17-aastaselt alustas ta jooksutreeninguid, tõusis esile Torontos noortevõistlustel.

Ta on lõpetanud Michigani Ülikooli. Oli õpingute aegu miilijooksus (1964, 1967) ja 1000 jardi jooksus USA sisemeistrivõistluste võitjaid. 

Ta sai 800 m jooksus 17. suveolümpiamängude kergejõustikuvõistlusel (Rooma, 1960) 21. koha ja 4 x 400 m teatejooksus Kanada meeskonnas 8. koha ning 1500 m jooksus 18. suveolümpiamängude kergejõustikuvõistlusel (Tōkyō, 1964) 17. koha.

Tulnud 800 m jooksus (1961, 1970), 1500 m jooksus (1964, 1970–1971) ja miilijooksus (1965–1966, 1971) Kanada meistriks. Kuulus aastatel 1960–1972 Kanada koondisse. 

Mõni tema aastatel 1961–1966 joostud tulemus ületas tollase Eesti NSV rekordi.

Hiljem on ta töötanud kooliõpetajana.

Viited

Kirjandus
Aarand Roos. "Eesti kergejõustiku pool sajandit paguluses". Tallinn 1998. Lk 65–66 ja 140–141
Tiit Lääne, Enn Hallik. "Põlevat Eestit jättes. Meritsi maailma läinud eestlaste lood II". Tallinn 2013

Välislingid
Biograafia ESBL-is


Kategooria:Kanada jooksjad
Kategooria:Keskmaajooksjad
Kategooria:Michigani Ülikooli vilistlased
Kategooria:Eestlased Rootsis
Kategooria:Eestlased Ameerika Ühendriikides
Kategooria:Eestlased Kanadas
Kategooria:Sündinud 1939